Niloofar Rahmani

Niloofar Rahmani (persieraz: نیلوفر رحمانی‎ , Kabul 1992) Afganistango historian hegal finkoko Aire Armadako lehen emakume hegazkinlaria da, eta Afganistango Aire Indarreko lehen emakume pilotua 2001ean talibanak erori zirenetik. 2015ean Emakume Adoretsuen Nazioarteko Saria irabazi zuen.
 Bizitza eta karrera 
Txikitatik pilotu izatea zuen amets eta ia urtebete eman zuen ingelesa ikasten hegaldi eskolara joan ahal izateko. 2010ean Afganistango Aire Armadako Ofizialen Entrenamendu Programan sartu zen eta 2012ko uztailean bigarren teniente gisa graduatu zen. Sobietar aroan bi emakume helikoptero pilotu izan zituen, Nabizada ahizpak, bere aitarekin batera, inspirazio iturri izan ziren Rahmaniren lorpenerako. Cessna 182 batean egin zuen bakarkako lehen hegaldia. Hegazkin handiagoak hegan egiteko gogoz, hegaldi aurreratuko eskolara joan zen eta laster  C-208 karga militarreko hegazkina hegaldatzen ari zen. Emakumeek debekatuta dute hildako edo zauritutako soldaduak garraiatzea; hala ere, Rahmanik aginduei aurre egin zien misio batean lurreratzean zauritutako soldaduak aurkitu zituenean. Ospitale batera eraman zituen, eta nagusiei salatu zizkien bere ekintzak, eta haiek ez zuten zigorrik ezarri.

Bere lorpenak iragarri zirenean, Rahmani Kapitainaren familiak mehatxuak jaso zituen bai familiako kideengandik bai talibanengandik, eta hauek bere anbizioa eta karrera aukerak gaitzetsi zituzten. Familiak herriz hainbat aldiz aldatu behar izan zuen, baina Rahmani erabakita zeukan,  C-130 hegazkin handiago batean hegan egitea eta beste emakumeak inspiratzeko hegaldi-irakasle izatea zuen helburu. C-130ean hasi zen entrenatzen AEBetako Aireko Indarrarekin.  2015ean eta 2016ko abenduan osatu zuen programa, eta ondoren asiloa eskatu zuen Estatu Batuetan. Rahmanik Estatu Batuetako Aireko Indarren pilotu militar izatea espero zuen.
Kimberley Motley abokatu internazionalak ordezkatu zuen Rahmani, eta 2018ko apirilean asiloa eman zioten Estatu Batuetan.

 Sariak eta aintzatespenak 

 2015ean Emakume Adoretsuen Nazioarteko Saria

 Erreferentziak 

 Ikus, gainera 

 Emakume Adoretsuen Nazioarteko Saria
 Emakumeak Afganistanen

 Kanpo estekak 

Kategoria:Kabuldarrak
Kategoria:Emakume hegazkinlariak
Kategoria:Afganistango aktibistak
Kategoria:1992ko jaiotzak
Kategoria:Emakumea